གནའ་སྔ་མོ་ཡུལ་འབྲས་ལྗོངས་ཟེར་བར་ཕ་མ་ཚེ་ལས་འདས་ཏེ་དྭ་ཕྲུག་
ཏུ་ལུས་པའི་སྤུན་གསུམ་ཡོད། ཁོང་ཚོའི་ནང་གི་གཅེན་མོ་རྒན་པ་དེ་ནི་བཞིན་
རས་མཛེས་ཤིང་ཡིད་ལ་འཐད་པ་ཞིག་ཡོད་ཀྱང་མོ་ནི་བདུད་མི་ཡིན་པས་མི་སྲོག་
གཅོད་རྒྱུར་དགའ་བ་དང་། ལྷག་དོན་ཁོང་ཚོའི་ཐ་ཆུང་ནར་མ་སོན་ཞིང་ཡིད་འོང་
མཚན་དཔེ་ལྡན་པའི་བུ་ཞིག་ཡོད་པ་དེ་བཟའ་རྒྱུར་རེ་སྒུག་བྱེད་བཞིན་ཡོད། འོན་
ཀྱང་སྤུན་གཉིས་པ་བུ་མོ་ཞིག་ཡིད་པ་དེ་ནི་གཅེན་མོ་དང་བསམ་པ་རྒྱབ་ཏུ་ཕྱོགས་
ཏེ་ཉེ་རིང་མེད་པར་བྱམས་སྙིང་རྗེ་སྒོམ་མཁན་ཞིག་དང་། སྒོས་སུ་རང་གི་གཅུང་
པོ་དེར་ཁོག་ནང་གི་སྙིང་ལྟར་དུ་གཅེས་ཏེ་འགྲོགས་པས་གསོད་པ་ནི་གཏན་ནས་
མ་ཕོད། ཉིན་ཞིག་གཅེན་མོ་རྒན་པ་བདུད་མོས་སྦྱོར་ངན་གྱི་ཐབས་ཤིག་རྙེད་དེ་
གཅུང་མོ་ལུག་འཚོ་བར་འགྲོ་རྒྱུ་དང་། མོ་རང་ནང་དུ་བསྡད་དེ་གཅུང་པོར་ལྟ་
རྟོགས་བྱ་རྒྱུ་དང་། སྒབ་གཡོག་བྱ་རྒྱུ་ཡིན་ཞེས་ཟེར་ཀྱང་མོའི་བསམ་པ་གཅུང་
མོས་རྟོགས་ཏེ་བཤད་པར། ཨ་ལྕག་སྔར་རྒྱུན་བཞིན་ལུག་འཚོ་བར་རྒྱུགས་དང་།
ངས་ནང་དུ་བསྡད་དེ་གཅུང་པོ་བསད། ཁྱོད་ཤ་ཟ་ཆོག་ཆོག་བཟོས་ཆོག་ཟེར་བས་
མོ་ཧ་ཅང༌བློ་ལ་བབ་པོ་བྱུང་སྟེ་ལུག་འདོན་པར་སོང་། གཅུང་མོས་ལུག་ཚང་གི་
རྒྱབ་ཏུ་གབ་སྟེ་ལུག་གཅིག་ལྐོག་ཏུ་ཉར་ཏེ་བཤས་ནས་བདུད་མོར་དྲངས། ཤ་
གསུམ་ཆ་གཉིས་ཙམ་ཞིག་ཟས་ཚར་དུས་གཅུང་པོའི་ཤ་མིན་པ་ཤེས་ཀྱང་མ་ཤེས་
ཁུལ་བྱས། ཉིན་གཉིས་པར་མོ་རང་ནང་དུ་སྡོད་རྒྱུ་ཡིན་ཟེར་བས་བུ་མོ་དེས་ཀྱང་
-87

ལྷ་སའི་དམངས་ཁྲོད་སྒྲུང་གཏམ།
གཅུང་པོ་སྦས་ཏེ་ལུག་འཚོ་བར་ཐོན།
དེ་ཉིན་ལུག་འཚོ་ས་ནས་ལོག་སྐབས་བདུད་མོས་མཐེ་བོང་ཞིག་བསྟན་ཏེ་
ཁ་ཉིན༌ང་ལ་མགོ་སྐོར་ཐེབས་འདུག དེ་རིང་ངས་གཅུང་པོ་བཤས་ཏེ་ཤ་ཚང་མ་
བཟས་ཟིན་པ་ཡིན། དེ་རང་གི་སྐལ་བར་བཞག་ཡོད་ཟེར་ཏེ་མཐེ་བོང་དེ་སྤྲད།
བུ་མོ་དེ་ནི་ཁོང་ཁྲོ་ཚད་མེད་སྐྱེས་ཀྱང་བདུད་མོ་དབང་ཆེ་བས་བྱ་ཐབས་མ་བྱུང་
བར༌མྱ༌ངན༌གྱི༌སེམས༌སྡུག༌ངང༌ལུག་འཚོ་ཞོར་དུ་གང་ཐུབ་ཅི་ཐུབ་ཀྱིས་གཅུང་
པོའི་མཐེ་བོང་དེ་ནང་རྟེན་དུ་བྱས་ཏེ་མཆོད་རྟེན་ཞིག་བརྩིགས། 3་ཌཅོ
ཉིན༌ཞིག༌ལུག་འཚོ་བར༌བསྐྱོད་སྐབས་དེར་ཡིད་དུ་འོང་བའི་དགོན་པ་
ཞིག་རིག་པས་ཡུད་ཙམ་ཞིག་ཧ་ལས་ཏེ་ཀེ་རེར་ལུས་སྐབས་རླུང་ཆེན་པོ་ཞིག་གིས་
བུ་མོའི་ཨམ་ཕྲག་ནང་གི་བལ་ཡོག་དེ་དགོན་པ་དེའི་ནང་དུ་ཁྱེར་བས་བདུད་མོས་
བཤེར༌བར༌དོགས༌ཏེ༌དགོན་པ་དེའི་ནང་དུ་བསྐྱོད། དེར་ཆོས་པ་ངུར་སྨྲིག་ཅན་
དད་པ་འཕེལ་བ་ཞིག་འདུག་པ་དེས་ནང་དུ་དྲངས་ཏེ་བསྙེན་བཀུར་རྒྱས་པར་བྱས་
ཏེ་གཡུ་བྱུར་སོགས་རིན་ཐང་ཅན་གྱི་ནོར་སྣ་ཁྱད་འཕགས་མང་པོས་བརྒྱན་ཏེ་
བཏང་ངོ་། །དེའི་ནང་གི་ཆོས་པ་དེ་ནི་ཁོང་ཚོའི་གཅུང་པོ་རེད། བུ་མོ་དེའི་ནོར་
རྒྱན་རྣམས་བདུད་མོས་མཐོང་བས་ཕྲག་དོག་ཤིན་ཏུ་ཆེན་པོ་སྐྱེས་ཏེ་བུ་མོར་རྒྱུ་
མཚན་དྲིས་པས་སྔོན་གྱི་བྱུང་ཚུལ་རྣམས་ཤེས། དེའི་སང་ཉིན་མོ་རང་རྔམ་སེམས་
ཆེན་པོས་བལ་ཡོག་ཨམ་ཕྲག་ཏུ་བཅུག ལུག་ཁྱུ་དེད་དེ་སོང་། རླུང་ག་ཚོད་ལྡིང་
ཡང་བལ་ཡོག་མ་ཁྱེར་བས་མོས་ཆེད་དུ་དགོན་པའི་ཐོག་སྟེང་དུ་འཕངས། གཅུང་
མོས་བཤད་པ་བཞིན་དུ་ནང་དུ་བསྐྱོད་པས་བཙུན་པ་གོས་དམར་སེར་དེས་ཡར་
བོས་ཏེ་བསྙེན་བཀུར་བྱས། མགོ་སྟེང་དུ་འབུ་སྲིན་སྣ་ཚོགས་ལྟག་འཛར་ཡང་
-88-

ལྷ་སྒྲུང༌།
འཛར་དུ་བཀལ་ཏེ་བཏང་། མོ་དགའ་སྤྲོ་ཆེན་པོས་ནང་དུ་ལོག་པའི་ལམ་བར་དུ་
ཆུ་རྫིང་ཞིག་ཡོད་པས། དེའི་ནང་ནས་རང་གི་མགོ་རྒྱན་མངོན་དུ་རེ་ནས་བལྟས་
པས་ན། མགོ་སྟེང་ནས་འབུ་སྲིན་སྣ་ཚོགས་ཟང་ཟིང་ལོང་ལོང་བྱེད་པ་མཐོང་བས་
མོ་ནི་དངངས་འཚབ་ཆེན་པོས་ཅི་དྲན་དེ་དྲན་མེད་པར་ཆུ་རྫིང་དེར་ཟགས་ཏེ་ཤི་
སོང་།
བསྡུ་སྒྲིག་མཁན། བོད་ལྗོངས་ཉིན་རེའི་ཚགས་པར་ཁང་བོད་ཡིག་རྩོམ་སྒྲིག་པུའུ་ཡི་བུ་མོ་ཆུང་བདག
བསྡུ་དུས། 1988.3
bunglude eneuandelndalegagl
pper peopfom་་་
lopápfepaguppómappÉཤྲ།
Mefrergapierphaea nam jp&
-89

বাদমন্ত্রণা